Aqaid Chapter 1 

Zaroorat e Mazhab 


Darakht jungle mein bhi ugte hain, baagh aur chaman mein bhi lagaye jate 
hain, liken jungle mein aadmi jaate huwe darta hai aur baagh mein jane ko 
iska jee chahta hai. 

Yeh sirf is liye hai ki jungle mein kisi qayda aur qanoon ke baghair darakht 
ugte hain, aur baagh mein qayde se lagaye jate hain. 

Jungle mein koi maali darakhton ki dekh bhaal nahi karta hai aur baagh mein 
maali darakhton ki dekhbhaal karta hai. 

Insaanon ko bhi agar baghair qayda aur qanoon ke jeene ka mauqa diya jaye 
to insano ki aabaadi bhi jungle ka namuna ban jayegi aur agar qayda aur 
qanoon se log zindagi basar karenge to aadmiyon ki bastiyan jannat ka 
namoona ban jayengi. 

Lihaza zaroorat hai aise qanoon ki jo insaan ko jine ka tareeqa bataye aur isi 
qanoon ka naam mazhab hai 

Insanon ke is chaman ke baaghbaan Nabi aur Imam hote hain jinko Khuda 
ne hamesha hamari hidayat ke liye bheja hai. 

Aqaid Chapter 2 

Kya Khuda Nahi hai? 


Islami dunya mein jahan be shumaar mazhab wale paaye jaate hain wahan 
kuch log la mazhab bhi hai. 

Ye log apne aap ko “Dehriya” kehte hain. Inka khayal hai ke yah dunya 
baghair kisi khuda ke ek din aap hi aap paida ho gayi hai aur ek din ayega jab 
aap hi aap mitt jayegi 

In logon ke samne dunya ki koi cheez aisi nahi hai jiske liye kaha ja sake ye 
khud ba khud paida ho gayee hai laiken sirf khuda ka inkaar karne ke liye yeh 
kehne lage hain ke yeh puri dunya baghair paida karne wale ke paida ho gayi 
hai 

Hamare chatte (6 th) Imam Jafar e Saadiq (as) ke paas ek dehriya aaya jiska 
naam Abdullah Dehsani tha. Isne ashaab ke samne Hazrat se khuda ke 
baare mein behes karna chahi. 

Aapne usse poocha “Tera naam kya hai?”. Who jawab diye baghair chala 
gaya 

Ashaab ne hairat se poocha “Huzoor yeh shaks kyun chala gaya?. Yah to 
Aapse behes karne aya tha?” 

Aapne farmaya “behes khatam ho gayi aur who apni behes mein haar gaya. 
Isliye sharmind ahokarchal gaya.” 

Ashaab ne arz kiya “maula isne to koi baat hi nahi ki phir behes kaise khatam 
ho gayi?” 

Aapne farmaya- “maine iska naam pooch liya. Who samajh gaya ki naam 
batane par main fauran usse sawaal karunga- agar Allah nahi hai to phirtu 
Abdullah kyun kar huwa? Abdullah ke maani hai allah ka banda- Jab Allah hi 
nahi to banda kahan se aa gaya.” 

Hazrat yeh samjhana chate the ke baghair khuda ke bande ka wujood 
mahaal hai aur jab bande maujood hai to iska matlab yeh hai ki unka paida 
karne wala khuda bhi maujood hai. 

Aqaid Chapter 3 

Agar Do Khuda Hote 


Hamne dunya mein ye tajarba kiya hai ki jab kisi kaam ko do aadmi milkar 
anjaam dete hain to unmein kabhi aapas mein mel jol rehta hai aur kabhi 
ikhtelaaf ho jata hai. 

Mel jol ki soorat mein dono ek doosre ki raey ke paaband aur ek oosre ke 
mashware ke mauhtaaj rehte hain aur ikhtelaaf ki soorat mein koi kaam nahi 
ho pata. 

Yahi haal do khudaon ka hai agar do khuda hote to ya aapas mein ittefaaq 
hota ya ikhtelaaf hota. 

Agar dono mein ittefaaq hota to dono ek doosre ke mauhtaaj aur raey ke 
paaband hote aur mauhtaaji aur paabandi sirf bandon mein paye ja sakti hai- 
khuda mein nahi payi ja sakti hai. 

Khuda na kabhi kisi ka mauhtaaj ho sakta hai na paaband, warna who khuda 
na rahega. 

Aur agar dono mein ikhtelaaf ho gaya, ek ne kaha, paani barasna chahiye, 
doosre ne kaha ke nahi barasna chahiye to is jhagde mein dunya ka karobar 
darham barahm ho jayega kyunke dono ki baat to chal nahi sakti, ek hi ki 
chalegi. Jiski baat chalegi who taaqatwar hoga aur jiski baat na chalegi who 
kamzor hoga. Jo taakatwar hoga iski khudaee baaqi nahi rahegi aur jo 
kamzor hoga uski khudaee khatam ho jaynegi 

Isi liye humko maanna padta hai ki khuda aik hai. 

Aqaid Chapter 4 

Ghaib Par Imaan 


Islam ki sabse badi khoobi yeh hai ki isne jahan insanon ko aankho se kaam 
lena sikhaya hai wahan aqal se kaam lene ka bhi hukum diya hai. 

Aankh ka kam un cheezon ko dekhna hai jo zaahir hain aur aqal ka kaam in 
cheezon ko dekhna hai jo ghayab hain aur ankho se nazar nahi aa sakti hai. 

Dunya mein bohot si cheezen aankh se dekhne ke baad maani jati hai. 
Masalan sooraj, chaand, sitare samandar waghaira. Aur kuch cheezein aisi 
hain jo aaj tak kisi ko dikhayee nahi di hain. Magar log inko baghair dekhe 
mante hai, jaise current, rooh, aqal waghaira. 

Humne bijli ke taar dekhe hai magar inmein daudti huwi bijli nahi dekhi. Rooh 
ki wajah se hum sab zinda hai, magar kisi ne rooh ko dekha nahi. Aqal se 
kaam lete hai magar aqal aaj tak kisi ko dikhayee nahi di. 

Isi tarah mazhab mein bhi kuch cheezen batayee hain, jinka maanna aur 
unke hone par yaqeen o imaan rakhna har musalman ka farz hai. Kyunki yeh 
batein khuda aur rasool ki bataee huwi hain jo sachche they aur inki bayan ki 
huwi koi baat kabhi galat nahi ho sakti 

Jinn, malaika, hoor, ghilman, jannat, dozakh, kausar waghaira bohotsi 
cheezen aisi hai jino khuda ne paida kiya hai magar woh nazar nahi aati hai 
lekin hum musalman inke wujood ka iqraar karte hai kyunki rasool ne bayan 
kiya hai ki yeh cheezen hai 

Ghaib par imaan lana hi haqeeqi islam hai. Jo shaks ghaib par imaan nahi 
rakhta woh musalmaan nahi hai. 

Islam khuda ke yakeen se shuru huwa hai jo ghayab hai aur qayamat usool e 
deen ki aakhri baat hai jo ghayab hai 

Baarwein 12th Imam ghayab hai. Ba hukme khuda insaanon ki nazron se 
posheeda hain. Aapki ghaibat par imaan rakhna aur Aapke wujood ka yakeen 
rakhna imaan ka aisa juzz hai jiske baghair deen mukammal nahi ho sakta. 

Aqaid Chapter 5 

Tawakkal 


Tawakkal ke maani hain bharosa karna. Insaan ko chaiye ki har haal mein 
allah par bharosa kare. 

Saari nematein chinn jayein to mayoos nahi hona chahiye aur saari dunya 
mukhalif ho jaye to bhi darna nahi chahiye. 

Jo khuda par bharosa karta hai, khuda usse har nemat ata karta hai aur jo 
khuda se darta hai woh kisi aur se nahi darta isliya ke isko yakeen hota hai ke 
har nafa aur har nuksaan khuda ke haath mein hai, jisse khuda bachaye use 
koi mita nahi sakta aur jisse khuda mitaye use koi bacha nahi sakta. Aur jise 
khuda maal a maal karde usse koi kuch cheen nahi sakta 

Jo khuda se nahi darta woh dunya ki har cheez se darta hai. Jo khuda se 
darta hai woh maut se bhi nahi darta. 

Khuda se na darne wala buzdil hota hai. Jo sirf khuda se ummeed rakhta hai 
woh bandon ke aage haath nahi phailata, bandon ki khushamad karne ke 
bajaye apne khuda ke samne gid gidata hai, na-ummeedeeyon main bhi 
mayoos nahi hota. Aise shaks ko khuda, bandon ke samne zaleel nahi karta. 

Janab e Ibrahim alayhis salaam ko jab Namrud aur uski qaum ne laakhon 
man aag mein dala to aag ke shole mein jaate huwe Aap nahi dare kyunke 
Aap sirf khuda se darte the. 

Sholon mein jaane ke baad bhi janabe Ibrahim mayoos nahi huwe kyunke 
Aap sirf khuda se ummeed rakhte the. Allah ne bhi aag ko thanda karke 
janabe Ibrahim ko bacha liya. Lihaza humko bhi kabhi mayoos nahi hona 
chahiye aur hamare dil se kabhi khuda ka khauf nahi nikalna chaiye. 

Humko khuda se is tarah nahi darna chahiye jiss tarah hum zalim ya darinde 
se darte hai. Kyunki iss sorat mein sirf darr hi darr hota hai umeed ko koi 
jhalak nahi hoti, balke iss tarah darna chahiye jiss tarah ma baap ya ustaad 
se darte hai jahan khauf ke saath uneed aur Sahara bhi hota hai 

Aqaid Chapter 6 

Adal 


Adal ke mani ye hain ke khuda har burai se paak hai. 

Us ki zaat mei har kamal maujood hai. Na wo koi bura kaam karta hai aur na 
kisi aise kaam ke karne se ruk sakta hai jis ka karna zaroori ho 

Lehaza na khuda zulm karta hai aur na zalim ko saza dene se ruk sakta hai 

Khuda ke har burai se paak hone ki daleel ye hai ke koi bhi bura kaam koi 
shakhs tab karta hai jab ise us ki burai maloom na ho ya burai janta ho laikin 
kisi nafe ke liye jaan boojh kar burai kare ya kisi ke khauf say ya majbooran 
kare. 

Khuda mei ye baatein nahi paai jaateen. Wo alim hai lehaza har burai ko 
janta hai aur ghani hai lehaza is ko kisi cheez ki zarurat ya lalach nahi hai. 

Wo har cheez par qadir hai, usay na koi khauf hai na koi ise majboor kar 
sakta hai 

Doosri daleel khuda ke aadil hone ki ye hai ke isnay bando ko hukm diya hai 
ke zulm na karen. Quran majeed mei bhi ye hukm bar baar aya hai aur aik 
laakh chobis hazaar ambiya ne bhi iska ye hukm bayaan kiya hai. Lehaza 
zulm na karne ka hukm de kar wo khud kaise zulm kar sakta hai? 

Teesri daleel khuda ke aadil hone ki ye hai ke khuda ne kaha hai ke bure 
kaam karne walon ko dozakh mai daloonga aur achche kaam karne walon ko 
jannat mein daakhil karoon ga. 

Insaan jannat ki lalach aur dozakh ke khauf ki waja say achche kaam karte 
hain aur bure kaamon ko chod dete hain kyunke unko khuda ki baaton par 
bharosa hai. 

Laikin agar khuda aadil na ho balke zaalim ho to hum soch sakte hain ke 
mumkin hai ham achche kaam karein phir bhi khuda dozakh mei daal de. Ye 
sochne ke baad na khuda par bharosa rahe ga, na koi shakhs bura kaam 
karne se baaz rahe ga aur na koi achcha kaam kare ga. 

Is tarah dunya burai se bhar jaegi. Is liye khuda ko aadil manna hum sap par 
laazim hai, taake us ke waadon par aitabaar qaem rahe. Aur ham uske 
ehkaam ke mutabiq zindagi basar karen. 

Aqaid Chapter 7 

Nabuwwat 


Islami dunya mei aadmi bhi paida hota hai aur janwar bhi. Zindagi bhar dono 
khate peete hain aur rehte hain. Phir aik na aik din dono ki maut aa jati hai. 

In baato mai har aadmi aur har janwar aik doosre se milte julte hain. Laikin 
dono mai farq ye hai ke janwar se iske achche aur bure kamon ka hisaab na 
liya jaega aur achche ya bure kamon ki waja se ise jannat ya dozakh mei na 
bhaija jaega. Laikin insaan marne ke baad dubara zinda ho kar apne khuda ki 
baargah mei haazir hoga. 

Jis se khuda khush hoga us ko jannat ki achchi achchi nematen milengi aur 
jis se khuda naraaz hoga usko dozakh mei daal dya jaega. 

Janwar ki zindagi me ye maloom karne ki zaroorat nahi ke khuda kin baaton 
se khush hota hai aur kin baaton se naraaz hota hai magar insaan ke liye 
zaroori hai ke wo un baato ko bhi maloom kare jin se khuda khush hota hai 
aur un baaton ko bhi maloom kare jin se khuda nakhush hota hai 

Khuda bandon par meherbaan hai. Is liye ye baaten batane ke liye is ne aik 
laakh chobees hazaar nabi bhaije hain. Ji me teen-so-tera bade nabi the. 

Bare nabi ko rasul kete hain. 

Teen-so-tera rasulon mei paanch bade rasool the, jin ko ulul-azm kehte hain. 

In paanchon mei sab se bare hamare rasul hazrat Mohammad Mustafa 
sallallaho alayhi wa-alehi wasallam the jo khuda ke aakhri nabi the. 

Aap ke baad na koi nabi aaya na aaega. Jitne logon ne Aap ke baad nabi 
hone ka dawa kia haiwo sab jhoote hain. Jaise Muselema Kazzaab, Sajah 
aur Mirza Ghulaam Ahmed Qadiyani waghaira. 

Jin nabion ke naam kitaabon mei milte hain, in mei mash-hoorye hain: 

[1] Hazrat Adam (A.S.) 

[2] Hazrat Nooh (A.S.) 

[3] Hazrat Idrees (A.S.) 

[4] Hazrat Ebrahim (A.S.) 

[5] Hazrat Ismaeel (A.S.) 

[6] Hazrat Ishaq (A.S.) 

[7] Hazrat Ya’qub (A.S.) 

[8] Hazrat Yusuf (A.S.) 

[9] Hazrat Younus (A.S.) 

[10] Hazrat Loot (A.S.) 

[11] Hazrat Saleh (A.S.) 

[12] Hazrat Hood (A.S.) 

[13] Hazrat Shu’aib (A.S.) 

[14] Hazrat Shees (A.S.) 

[15] Hazrat Dawood (A.S.) 

[16] Hazrat Suleman (A.S.) 

[17] Hazrat Zulkifl (A.S.) 

[18] Hazrat Al-yasa’ (A.S.) 

[19] Hazrat llyaas (A.S.) 

[20] Hazrat Zakariyya (A.S.) 

[21] Hazrat Yahya (A.S.) 

[22] Hazrat Musa (A.S.) 

[23] Hazrat Haroon (A.S.) 

[24] Hazrat Yusha’ (A.S.) 

[25] Hazrat Eisa (A.S.) 

[26] Hazrat Mohammad Mustafa Sallallaho alayhi wa-alehi wasallam 

Paanch oulol azm paighambar jin ko khuda ne sahebe shariyat banaya tha 
wo hain: 

• Janabe Nooh (A.S.) 

• Janabe Ibrahim (A.S.) 

• Janabe Musa (A.S.) 

• Janabe Eisa (A.S.) 

• Hazrat Mohammad Mustafa Sallallaho alayhi wa-alehi wasallam 

Hamare rasool ke aane ke baad pichli tamaam shariaten khuda ne khatm 
kardi hain. 

Ab qayamat tak sirf Aap ki shariyat baaqi rahe gi aur sirf us shakhs ki nijaat 
hogi jo Aapki shariyat ka maanne wala hoga 

Aqaid Chapter 8 

Nabi ke ausaaf 


Turn jaante ho ke har nabi mei chand baaton ka paya jaana zaroori hai. 

[ 1 ] 

• Nabi aalim paida hota hai 

• Is ke maan baap, dada dadi waghaira tamaam abao ajdad musalman 
hote hain. 

• Nabi kisi kaafir ki nasi mei nahi paida hota balke hamesha paak o 
pakeeza aurtayyab o taahir nasi mei paida hota hai. 

• Nabi hamesha shareef aur ba-izzat gharane mei paida hota hai. 

• Nabi ko koi qabile nafrat beemari nahi hoti 

• Nabi koi aisa kaam ya pesha nahi karta jo zillat aur ruswai ka sabab ho 

[ 2 ] 

• Har nabi masoom hota hai. Is se na koi guna sarzad hota hai na koi 
burai, na bhul chok hoti hai. Aur na khata aur ghalti 

• Nabi choonke aalim paida hota hai, is liye har gunah se nafrat karta hai 
aur har burai se bezaar rehta hai. Isi nafrat aur bezaari ki waja se wo 
kabhi gunah nahi karta 

• Ye samajhna ghalat hai ke masoom burai na karne aur naik kaam 
karne par majboor hota hai. Asal baat ye ha ke wo apne ilm ke baais 
apne irade aur ikhtiaar se gunahon se bachta hai aur naikiyan baja lata 
hai. 

[3] 

• Nabi jitne logon ki hidayat ke liye aata hai in sab logon se har kamaal 
aur har khubi mei behtar hota hai. Nabi ke zamane ka koi insaan kisi 
khubi mei nabi se afzal nahi ho sakta 

[4] 

• Koi nabi khud nabi nahi banta hai balke khuda is ko nabuwwat deta 
hai. 

Aqaid Chapter 9 

Nabi ki pehchaan 

Khuda ne kis ko nabi bana kar bheja? Ye baat hum ko do tarah se maloom 

hoti hai 

[ 1 ] 

• Jo nabi pehle guzra hai wo baad me aane wale nabi ka naam o pata 
aur nishaan bata kar jaey 

• Jaise Isa (A.S.) hamare nabi ke aane ki khabar de gaey the aur aap ne 
peshengoee farmai thi ke maire baad aik nabi aaega jo aakhri nabi 
hoga aur iska naam Ahmad (S) hoga. 

• Hamare nabi ke aane ki khabar Hazrat Musa (A.S.) ne bhi dee thi. Aap 
ne bataya tha ke Yasrib ke shehr mei aakhri nabi aae ga. 

• Chunache yahoodi hamare nabi ke aane se pehle hi Yasrab me aa kar 
aabad ko gaey the. Yasrib Madina e Munawwara ka doosra naam hai. 

• Yahoodi aur Isai Janabe Musa (A.S.) aur Janabe Isa (A.S.) se khabar 
sun kar aakhri nabi ka intezaar karne lage. Magar in sab ki bari 
badbakhti ye thi ke jab wo nabi tashreef laeyjin ka intezaar tha to 
bajaey eiman lane aur madad karne ke Aap ke dushman aur sakht 
mukhalif hogaye 

[ 2 ] 

• Nabi ke pehchanne ka doosra zariya mojiza hai. Mojiza khuda ki di hui 
wo taqat hai jis ke zariye nabi aise hairat angaiz kaam kar dekhata hai 
jis ka jawab lane se is ke zamane wale aajiz hojate hain. Is tarah 
zamane ke logon ko yaqeen ho jata hai ke mujiza dekhane wala khuda 
ka bheja hua nabi hai. 

• Isi liye har nabi apni nabuwwat ke dawe ke saboot mei mujiza pesh 
karta hai, jaise janabe Musa alayhis-salaam ka asa jis ne ajdaha ban 
karjadugaron ki in tamaam rassiyon ko nigal liya tha jo jadugaron ke 
kartab ki waja se reengte huwe saanp nazar aa rahi thee. 

• Janabe Isa alayhis salaam murdon ko zinda aur beemaron ko baghair 
dawa ke achcha kar dete the. 

• Hamare nabi Hazrat Mohammad sallallaho alayhi wa-alehi wasallam 
ne bhi bohot se mojize dekhae hain. Aap ne ungli ke ishare se chaand 
ke do tukre kar diye the. 

• Aik bar aapki unglion se paani ka chashma jaari huwa tha. Patthar aur 
janwar aapke hukm par insaano ki tarah aap ki nabuwwat aur risalat ki 
gawahi dete the. 

• Quran majeed hamare nabi ka sab se bara aur qayamat tak baaqi 
rehne wala mojiza hai jisme tamaam insano aur jinnon ko challenge 
kia gaya hai ke agar mumkin ho to turn sab mil kar iska jawab lao. 

• Magar aaj tak jawab nahi aasaka jo Quran Majeed ke mojiza hone ki 
sab se bari daleel hai. 





Aqaid Chapter 10 

ISMAT 


Hum jahil paida hote hain aur dunya ki har cheez se be khabar hote hain aur 
phir dhirey dhirey ilm haasil karte hain. 

Jitna hamara ilm badhta hai isi qadr hamari jahalat kam hoti hai. Laikin iske 
bawujood hamara ilm kam hi hota hai 

Hum mei se bare se bara aalim bhi kam-ilm hi hota hai. Hum jaanne ke 
bawujood bhool jate hain aur bhoole se ghalti kar baithte hain. Is ke ilawa 
hum jaan bojh kar bhi ghltian aur guan karte hain. Allah ne inse bachane ke 
liye aur hamari hidayat ke liye nabi aur imam bhaije. 

Nabi aur imam ka in tamaam kamzoriyon se paak hona zaroori hai warna wo 
hamari hidayat na kar sakenge. Balke zaroorat ho gi ke bhool chok aur ghalti 
ke mauqe par koi iski hidayat kare. Nabi aur imam ko masoom banane ke liye 
khuda inko apni aik makhsoos meherbaani ke zariye aisa alim aur paak nafs 
bana deta hai ke wo na kabhi kisi ghalti ka irada karte hain aur na unse koi 
gunah ho sakta hai. 

Is makhsoos meherbaani ka naam ismat hai aur jisko apni ye makhsoos 
meherbaani ata karta hai wo masoom hota hai. 

Chunke ismat aik posheeda meherbaani hai jo khuda apne makhsoos 
bandon ko ata karta hai lehaza khuda ke bataey baghair kisi ka masoom 
hona maloom nahi kosakta. 

Nabi kareem (s), bara imam aur Janabe Fatima (s) ke liye Allah ne bataya hai 
ke ye masoom hain. 

Nabi ya imam ko sirf khuda hi muqarrar kar sakta hai kyunke inka masoom 
hona zaruri hai. 

Is ki khabar siwaey khuda ke kisi ko nahi hai. Lehaza nabi ya imam wohi hota 
hai jise khuda muqarrar karta hai. Aurjiske masoom hone ki usne khabar di 
ho. 

Aqaid Chapter 11 

I MAMAT 


Imamat bhi nabuwwat hi ki tarah usool-e-deen mei hai na ke furoo-e-deen 
mei. Is liye ke jo khuda bandon ki hidayat ke liye nabi ke baad nabi bhejta 
raha hai, us khuda ke liye zaroori hai ke nabuwwat khatm hone ke baad 
qayamat tak paida hone wale insaanon ki hidayat ka intezaam kare. 

Chunache khatimul-mursaleen Hazrat Mohammad Mustafa sallallaho alyhi 
wa-alehi wasallam ke baad bara imamon ko ummat ka haadi aur rehbar 
muqarrar kia hai. In bara imamon ki imamat ke khatme par dunya khatam ho 
jaeygi aur qayamat aa jaegi. 

Imamat usool-e-deen ka masala hai, is ko maane baghair na koi shakhs ba- 
eimaan mar sakta hai aur na marne ke baad jannat mei jaga paa sakta hai. 
Khuda wande aalam farmata hai ke “Qayamat ke din ham har insaan ko iske 
imaam ke saath milaenge.” 

Maloom huwa ke qayamat ke din insaanon se faqat ye sawal nahi hoga ke 
tumhara khuda kon hai, tumhari kitaab konsi hai, tumhara qibla kya hai. Balke 
aik bara sawaal ye bhi hoga ke tumhara imam kon hai. Lehaza imam ka 
jaanna aur maanna zaroori hai. 

Hazrat rasoole kareem ne farmayahai, “ Jo shakhs apne zamane ke Imam ko 
pehchane baghair mar jaey is ki maut gumrahi ki maut hogi.” Maloom huwa 
ke imame zamana ko mane bahgair koi shakhs momin ki maut nahi mar 
sakta. Jab imam ko manna is qadar zaroori hai to khda ki zimmedari hai ke 
wo imamon ka intekhaab kare aur nabi ke zariye in imamon ke naamon ka 
ailaan kare. 

Jab qayamat tak deene khuda aur Quran ka rehna zaroori hai to ye bhi 
zaroori hai ke shariyat o kitaab o sunnat ke kuch muhafiz bhi qayamat tak 
rahen. Bara imam isi liye muqarrar kiye gaey ke wo nabi e deen ko baaqi 
rakkhein. 

Imam nabi ki tarah masoom hota hai. Har khata, ghalti, bhool chok aur sahw- 
o-nisyaan se paak hota hai. 

Imam nabi ki tarah alim paida hota hai aur wo zindagi mei kisi chote se chote 
ya bare se bare masale ke baare mei ye nahi keh sakta ke mujhe maloom 
nahi. 

Imam nabi ki tarah mojize ki taqat ka malik hota hai. Nabi aur imam ke mojize 
ka jawaab lana mumkin nahi hota. 

Imam nabi ki tarah apne zamane ke tamaam insanon se har fazl-o kamal mei 
afzal hota hai. 

Imam nabi ki tarah har zaati, khandani, jismani, roohani, zahiri aur batini aib 

se paak hota hai. 


Imam nabi ki tarah kamalaat ka majmu’a hota hai. 

Imam nabi ki tarah apne zamaney ka sab se bahadur insaan hota hai. 
Imam nabi ki tarah deen aur dunya ka mukammal hakim hota hai. 
Imam nabi ke ehle bayt me se hota hai 





Aqaid Chapter 12 

Story: Why we need an Imam? 



Once in a mosque in Iraq there was a man 
called Amr bin Ubayd who told people that 
he did not believe in the need of A-immah 


I don’t think there is 
any need for an Iman 


A young student of Imam Ja'far as-Sadiq (a.s.), whose name was Hisham, 
asked Amr that if he was so sure that there was no need of an Imam, could 
he please answer some of his questions. Amr agreed. 


Hisham: “Do you have eyes?” 

Amr: “ Yes, of course I have eyes.” 

Hisham: “What is the use of your eyes?” 
Amr: “They are to see with.” 



Hisham: “Do you have ears?” 

Amr: “Yes, I have ears.” 

Hisham: “What is the use of your ears?” 
Amr: “They are to hear with.” 



Hisham: “What about your nose, your mouth? 

Amr: Thought what foolish questions he was being asked. 

Hisham: “Do you have a brain?” 

Amr: “yes, I have a brain.” 

Hisham: “Of what use is the brain to you?” 

Amr: “It is with the brain that I am able to understand the information 
received by all the other organs.” 



Hisham: “ Does that mean that although all the organs that you have(eyes, 
ears, nose, mouth) are healthy, they still cannot work without the brain. 
Amr: “Yes” 


Hisham: “So, if Allah has made a brain to guide the organs in the body, 

DON’T YOU THINK THAT ALLAH WOULD LEAVE A GUIDE (IMAM) FOR 
ALL THE PEOPLE OF THE WORLD?” 


Amr could not reply! 

Aqaid Chapter13 

Dunya Ka Aakhri Anjam 


Jis tarah pehle ye dunya na thi aur baad mei paida hogaee isi tarah aik din 
aisa bhi aega jab ye dunya na rahe gi aur qayamat aa jaeygi. 

Qayamat is tarah aae gi ke khuda ke hukm se hazrat Israfeel aik soor laikar 
zameen par aaenge. Soor ke oupar ke sire mei do goshe honge. Aik goshe 
ka rukh aasmaan ki taraf hoga aur doosre ka rukh zameen ki taraf hoga. 

Pehle zameen ki taraf wale goshe mei soor phunkenge. Jis se sab zameen 
wale mar jaenge. Phir aasmaan ki taraf wale goshe mei soor phunkenge jis 
se sab aasmaan wale mar jaenge aur siwaey hazrat Israfeel ke koi zinda na 
rahe ga. 

Phir hazrat Israfeel bhi hukme khuda se mar jaenge aur khuda-e-aziz ke ilawa 
aur koi baaqi na rahe ga. Is ke baad jab khuda ki marzi hogi to pehle 
aasmaan walon ko aur phir zameen walon ko zinda kiya jaega aur phir sab ka 
hisaab kitab hoga aur apne apne aamal ke mutabiq log jannat ya jahannum 
mei jaenge. 


Qayamat ki Nishanian 

Qayamat aane se pehle kuch baatein zahir hongi jin se pata chal jae ga ke 
qayamat aane wali hai. 

1. Yajooj Majooj: Ye bari tabahi machate the aur khun-rezi karte the. 
Sikandar Zulqarnain ne aik deewar bana di thi jis ki waja se yajooj 
majooj ki musibaton se dunya nijaat pa gaee thi. Jab qayamat qareeb 
hogi to ye deewar gir jaegi aur Yajooj Majooj nikal aaenge aur bari 
tabahi phelaenge 

2. Qayamat aate waqt suraj maghrib se nikle ga. 

3. Qayamat aane se pehle saari dunya mei dhuwan phel jaega. 

Aqaid Chapter14 

Hamarey Aqaid 

Sawal: Deen-e-lslam kitne hisson par mushtamil hai? 
Jawab: Deene-lslam do hisson par mushtamil hai: 

1. Aqeeda jise Usool-e-Deen kehte hain. 

2. Amal jise furu-e-deen kehte hain. 

Sawal: Usool-e-Deen kitne hain aur kaun kaun se hain? 
Jawab: Usool-e-Deen panch hain: 

1. Tawheed, 

2. Adal, 

3. Nabuwwat 

4. Imamat 

5. Qiyaamat 


Tawheed: 

Sawal: Tawheed se kya murad hai? 

Jawab: Tawheed se murad Allah ke wujood aur uske aik hone par aiteqaad 
rakhna hai. 

Sawal: Is kainaat ka khaliq kaun hai? 

Jawab: Hamara aur puri kainaat ka paida karne wala Allah hai. 

Sawal: Sifaat-e-Sabootia kise kehte hain? 


Jawab: Allah main jo sifaat pai jati hain unhain siffate sabootia kehte hain.In 
main se mashhoor sifaat ye hain: 

1. Qadeem: yani Allah hamesh ase hai aur hamesha rahe ga. 

2. Qadir: Yani Allah har cheez par qudart rakhta hai - jo kam 
chahe kare aur jo kam chahe na kare. 

3. Aalim: Yani Allah har cheez ka janne wala hai, koyi cheez us se 
poshida nahi. 

4. Mudrik: Yani Allah baghair ankh ke daikhta hai aur baghair kaan 
ke sunta hai. 

5. Hayy: yani Allah hamesha se zinda hai aur hamesha zinda rahe 


6 . 

7. 


ga. 

Mureed: Yani allah har kam apne irade aur ikhtiyar se karta hai. 
Wo kisi kam ke karne par majboor nahi. 

Mutakallim: Ynai Allah jis cheez miajn chahe awaaz paida 
kardeta hai, masalan darakht main awaz paida kar ke Hazrat 
Moosa (AS) se baat ki. 

Sadiq: Ynai Allah har baat main sachcha hai. 

Sawal: Siffat-e-Salbiya kise kehte hain? 

Jawab: Allah mian jo sifaat nahi payi jateen, unhain sifaat-e-salbiya kehte 
hain. Wo ye hain: 

1. Murakkab nahi: Yani Allah na kisi cheez se mil kar bana hai aur 
na Allah se mil kar koyi cheez bani hai. 

2. Jism nahi: Yani Allah kisi qism ki jismaniyat nahi rakhta. 

3. Makan Nahi: Yani Allha ke rehne ki koyi makhsoos jaga nahi. 

4. Hulool nahi: Yani na Allah kisi cheez main sama sakta hai aur na 
usmain koyi cheez sama sakti hai. 

5. Mara’ee nahi: Yani Allah ko dunya aur akhirat main kahin nahi 
dekha ja sakta. 

6. Mehell-e-Hawadis nahin: Yani Allah main badalne wali koyi 
cheez nahi hai masalan jawan ho,- baad main boorha hojaye 
waghaira. 

7. Shareek nahi: Yani Allah aik hai aur us ka koyi sathi nahin. 

8. Sifat-e-Zaaid barzaat nahin: Yani Allah ki zaat o sifaat alag alag 
nahin hain, masalan allah ki aik sifat ilm hai. Aisa nahin ke allah 
ki zaat alag ho aur us ka ilm alag ho, yani wo pehle jahil raha ho 
aur bad main ilm hasil kiya ho, balke allah jab se hai usi waqt se 
aalim hai. 


Adal: 

Sawal: Allah ke adil hone se kya murad hai? 

Jawab: Allah ke aadil hone se murad hai ke wo har tarah ke nuqs aur burayi 
se paak hai, lehaza allah har wo kaam zaroor karta hai jo achcha ho 
aur koyi aisa kaam hargiz nahi karta jo bura ho. 

Sawal: Allah ne insaan ko majboor paida kya hai ya mukhtar? 

Jawab: Allah ne insaan ko chand baton main majboor rakha hai masalan 
paidaish, maut, ra’sha tari hojana waghaira. 

Is ke bar’aks allah ne insaan ko chand baton main khud mukhtar rakha hai 
masalan chalna phirna, namaz parhna, gana sunna waghaira. 


Is ki behtareen daleel Hazrat AN (AS) ne paish ki: 

Aap se jab kisi ne poocha ke insaan majboor paida kiya gaya hai ya 
mukhtar to aap ne sawal karne wale se farmaya: 

“Apna aik pair uthalo” 

Us ne apna aik pair uthaliya.Phir aap ne farmaya: 

“Ab doosra pair bhi uthalo” 

Us ne kaha: 

“Main aisa nahin karsakta” 

Pas aap ne farmaya: 

“Al-Amro Bainal Amrain” 

(“Ma’amla dono ke darmiyan hai”) 

Yani ba’z chezon main insaan mukhtar hai jaise pehla pair uthana aur ba’z 
cheezon main majbor hai jaise dono pair aik sath uthana. 

Sawal: Kiya Allah ka bandon ko saza aur jaza dena adal ke mutabiq hai? 

Jawab: Jin baton main Allah ne insaan ko majboor rakha hai in par jaza o 
saza nahin hai. Allah bandon ko jaza o saza sirf un baton par deta hai jo 
bandon ke ikhtiyaar main hain. Masalan khuda ne namaz parhne, roza 
rakhne waghaira par jaza aur gana sunne, gheebat karne par saza rakhi hai 
aur ye adal ke ain-e-mutabiq hai. 


Nabuwwat: 

Sawal: Allah ne ambiya alaihimussalam ko kyun mab’oos kiya? 

Jawab: Allah ne insan ko khalq kiya aur chaha ke bande is ki marzi ke 

mutabiq zindagi basar karain. Khuda ke adl ka taqaza tha ke wo apne 
bandon ko un ki takhleeq ka maqsad batane ka intizam kare.ls 
maqsad ki takmeel ke liye khuda ne aik lakh chaubees hazar bandon 
ka intikhab kiya jinhon ne allah ke ehkam le kar bandon tak 
pohchaye. Khuda aur bandon ke darmiyan in wasilon ko ambiya kehte 
hain. 

Sawal: Nabi ki shanakht kaise hoti hai? 

Jawab: khuda har nabi ko koyi na koyi maujiza zaroor ata karta hai. Maujiza 
us ghair ma’mooli fael ko kehte hain jo nabi aone da’wae nabuwwat ki 
sadaqat ke taur par paish kare aur jis ke karne se insan aajiz ho 
masalan: hazrat Isa (AS) ka murdon ko zinda karna ya hamare aakhrii 
nabi ka shiqul qamar (Chand ke do tukre) karna. Pas jo shakhs 
da’wae nabuwwat bhi kare aur maujiza bhi dikhaye wo khuda ki janib 
se bheja huwa sachha nabi hai. 

Sawal: Nabi main kin sifaat ka hona zaroori hai? 

Jaawab: Khuda se ba’eed hai ke woh kisi a’ala ko kisi adna’ ki pairawi ka 

hukm de. Chunke khuda ne ummat par nabi ki mukammal ita’at wajib 
ki hai, chunanche nabi ke liye zaroori hai ke woh tamam fazail o sifaat 
o kamalaat main jame’ aur apne ehle zamana se afzal ho. Goya nabi 
ilm, bahaduri, sakhawat, ikhlaq e hasana waghaira main apne 
zamane main sab se a’la darajaat par hota hai. In sifaat ke sath sath 
nabi ma’soom hona bhi zaroori hai yani wo tamam gunahon se pak 
ho. 

Sawal: Nabi ka ma’soom hona kyun zaroori hai? 

Jawab: Nabi logon tak ehkam e shariat pohchane aur inhain aadaab o insaani 
kamalaat ke husool ki ta’leem dene ke liye mab’oos hota hai. Lehaza 
agar nabi gunahon aur naqais se mubarra na ho to logon ko is baat 

ka itmenaan nahin hoga ke wo shariyat main koyi tabdeeli nahin kare 
ga aur is ke bayan karda ehkam khuda ki janib se hain. Is bina par 
nabi ke aqwaal o kirdar par logon ko bharosa nahin rahe ga. 
Chunanche nabi ki pairawi log isi soorat main karainge jab unhain 
itmenaan ho ke nabi ghalati nahin kare ga. Doosre, ye bhi khuda ke 
adl ke khilaf hai ke kisi gunahgar ki pairawi ka hukm de warna ummat 
bhi gunah main mulawwis ho jaye gi. Is liye nabi ka masoom hona 
zaroori hai. 

Sawal: Nabi ka intikhaab khuda hi kyun karta hai? 

Jawab: Aqli daleelon se sabit hai ke nabi ko apne zamane main har achchi 
sifat o kamaal main a’la tareen darje par hona chahiye. Ab yeh 
insaanon ke liye kisi tarah mumkin nahin ke woh aise shakhs ki 
shanakht karskain jis main ye tamam khoobian payi jati hon. Lehaza 
nabi ka intikhab khuda hi karta hai kyunke wahi insaan ke zahir o 
batin se waqif hai. 

Sawal: nabi ki shanakht ke bad logon ki kya zimmedari hai? 

Jawab: nabi ki shanakht ke bad logon ka farz ye hai ke un ki nabuwwat ka 

iqraar karain aur un ki mukammal ita’at karain yani zindagi guzarne ka 
jo tareeqa nabi ne bataya hai, us par poori tarah se amal paira hon. 

Sawal: allah ne hamari hidayat ke liye kitne ambiya bheje? 

Jawab: allah ne hamari hidayat ke liye aik lakh chaubees hazar ambiya 

bheje., jin main pehle hazrat Adam (AS) aur akhri Hazrat Muhammad 
Mustafa (SAW) hain. Hamare nabi khatimul ambiya hain aur un ke 
baad qayamat tak koyi nabi nahin ayega. In ambiya main 313 bare 
nabi hain jinhain rasool kaha jata hai. In rasoolon main panch ko 
khuda ne sharee’at ata farmayi jinhain ulul azm kaha jata hai.Ulul azm 
ambiya hazrat Nooh, Hazrat Ibrahim, hazrat Moosa, hazrat Isa, aur 
hazrat Muhammad Mustafa hain. In main bhi hamare nabi Hazrat 
Mohd. A’la tareen darajaat parfaaiz hain. Aap ki risalat ka iqraar aur 
aap ke khaatimun Nabiyyin hone ka iqraar musalman hone ki sharait 
main shamil hai. 

Imamat: 

Sawal: Imam kise kehte hai? 

Jawab: Imam ke lughwi ma’ne rehbar, qaaid, nigraan waghaira ke hain laikin 
jab kabhi deeni istelah ke taur par ye lafz istemaal kiya jaye to is se 
murad rasool allah kejanasheen hote hain jo rasool ki layi huwi 
shareea’t ki hifazat karain aur un ke maqsad ko aage barhain aur aam 
insano par in ki ita’at farz ho. 

Sawal: kiya khatimun nabiyyin ke baad imam ki zarorat hai? 

Jawab: Be shumar dalail ki bina par ye kaha jasakta hai ke nabi ke bad imam 
ki zaroorat hai, aur jab tak dunya baqi rahegi, imam ki zaroorat bhi baqi 
rahe gi. In main se chand daleelain ye hain: 

1. Dunya qayamat tak baqi rahe gi lehaza ummat ko qayamat tak 
hidayat ki zaroorat baqi rahegi.ls ke sabab aik hadi ka har waqt 
maujood hona zaroori hai jo ummat ki hidayat karta rahe. 

2. rasool Allah jin maqasid ke liye mab’oos huwe the, un main se kayi 
aik ki takmeel baqi hai masalan Rasool Allah ka aik maqsad tha ke 
deen e islam ko tamam adyan par ghalib kardain laikin abhi ye kam 
namukammal hai. Lehaza nabi ke aise janasheenon ki zaroorat hai jo 
in ke namukammal kamon ki takmeel karsake. 

3. Saabiqa tamam shariyaton ke maanne walon ne ehkam e shariyat ko 
tabdeel kardiya aur khuda ki nazil karda kutub main tehreef kardi. 
Chunke ab koyi nabi na aye ga aur deene islam qayamat tak baqi 
rahe ga, lehaza silsilae imamamt bhi qayamat tak baqi rehna chahiye 
taake na koyi shariyat tabdeel karsake aur na hi koyi quran main 
tehreef karsake. 

Sawal: Imam main kin sifat ka hona zaroori hai? 

Jawab: Quran Majeed main irshad huwa: 

“Ya ayyahul lazeena amanu ateeullah wa ateeur rasoola wa ulil amre 
minkum” 

(“Ay iman walo! Allah ki ita’at karo aur rasool aur sahibaan amr ki jo 
tumhi main se hain”) 

—-Suar-e-Nisa, Ayat 59 

Imam (ulil amr) ki ita’at bhi nabi ki ita’at ki tarah wajib hai. Chunache sifaat 
main imam ko nabi ki tarah tamam fazaail o kamalaat main jame’ hona 
chahiye. Isi tarah imam ko masoom hona bhi zaroori hai. 

Sawal: Imam ka intikhaab kaun karta hai? 

Jawab: Jis tarah nabi ka intikhab Allah ta’ala karta hai usi tarah imam ka 

intikhab bhi Allah ta’ala hi karta hai kyunke wahi hai jo insan ke zahiro 
batin se waqif hai aur wahi aise bandon ki shanakht karsakta hai jin 
main imamat ke liye zaroori sifaat maujood hon. 

Sawal: Ham kaise pehchanain ke imam kaun hain? 

Jawab: Allah ke hukm se rasool e khuda ne be shumar mauqon par apne 
janasheenon ka ailaan farmaya. 


Aik mauqe par hazrat Jabir Ibne Abdullahe Ansari ne Aanhazrat se poocha: 

“Allah ta’ala ne hamare uupar aap ke baad ulil amr ki ita’at wajib ki hai. Ulil 
Amr kaun hain?” 

Aanhazrat ne farmaya: 

“Ulil Amr maire janashin aur musalmanon ke imam hain, jin main se pehle AN 
ibne Abi Talib hain, phir Hasan phir Hussain, phir Ali bin Hussain phir 
Muhammad ibne Ali jo Baqir ke laqab se mashhoor hoga ur tumhari usse 
mulaqaat ho to maira salam pohochana, phir Ja’far ibne Muhammad, phir 
Musa ibne Ja’far, phir Ali ibne Musa phir Muhammad ibne Ali, phir Ali ibne 

Muhammad, phir Hasan ibne AN, phir wo maira janasheen hoga jiska naam 
aur kunniyat maire naam aur kunniyat ke mutabiq hogi. Hasan ibne Ali ka 
beta zameen par hujjate khuda hoga. Allah is ke hath par mashriqo maghrib 
ko fatah kare ga aur maira wahi janasheen aik taweel ghaibat main chala jaye 
ga aur is ki zamana e ghaibat main is ki imamat par wahi qaim rahe ga jin ke 
dil ka allah ne iiman ke liye imtihaan kiya hoga” 

Isi tarah hajjatul wida’ se waapsi par maidan e ghadeer main musalmanon ke 
ijtemaa’ main Aap (SAW) ne Hazrat Ali ki janasheeni ka ailaan farmaya. 
Hazrat Ali ne Hazrat Hasan ki imamat par, Hazrat Hasan ne Hazrat Hussain 
ki imamat par nas qaim farmayi. Is ke baad har imam ne aPe janasheen ki 
imamat par nas qaim farmayi. Isi tarah ye silsila rasool ke akhri aur barhwain 
janasheen aur hamare zamane ke imam Hazrat Mehdi Sahibuzzaman tak 
pohcha jo hukme khuda se zinda hain aur pardae ghaibat main hain. 

Sawal: Imam ki shanakht ke bad logon ki kya zimmedari hai? 

Jawab: imam ki shanakht ke bad logon ka farz ye hai ke un ki imamat ka 
iqraar karain aur un ki mukammal ita’at karain yani zindagi guzarne ka jo 
tareeqa nabi ne bataya hai, us par poori tarah se amal paira hon. 


“Jo mar gaya aur apne zamane ke imam ko an pehchana, wo jahiliyat ki 
maut mara.” 


Hazrat Muhammad (SAW) 

Aqaid Chapter 15 

Maqsad e Hayat 


1960 ki dauhayi ka zikr hai, aik subh cheen ka shehr Beijing golion ki awaz se 
gunj utha. Un golion ka hadaf choti choti chirhyan thin. Baat darasl ye thi ke 
har saal chirhyan faslon ko nuqsaan pohchati thin. Cheen ke bashinde in ki 
wajah se bohot pareshan the, chunanche bari soch bichar ke bad unhon ne 
faisla kia ke unhain maar diya jaye. Chirhyon ko khatm kar ke unhon ne sukh 
ka saans liya. Magarye sukun aarzi sabit huwa kyunke har saal ke muqable 
main un ki faslon ko us se zyada nuqsan huwa. Cheen ke log hairan o 
pareshan huwe ke aakhir aisa kyun huwa? Tehqeeq ke baad unhain ma’loom 
huwa ke faslon ko zyada nuqsan pohochane wale wo chote chote keerhe the 
jinhain ye chirhyaan kha jaya karti theen. 

Azeez talib ilmo! 


Is waqa’e se ye nateeja nikalta hai ke khuda ne koyi bhi cheez baghair 
maqsad ke paida nahin ki. Har shay ki takhleeq ke peeche aik maqsad hai 
aur har shay apni wajah-e-takhleq ko poora karne main masroof hai. Khuda 
wande ta’ala quran-e-majeed main irshad farmata hai: 

“Wa ma khalaqnas samaa’a wal’ardha wama baynahuma batila” 

(“Aur ham ne aasman aur zameen aur us ke darmiyan ki makhlooqaat ko 
baikar nahin paida kiya”) 

.Surae Suad, Ayat 27 


Pyare bachho! 


Ham apne ird gird nazar dalain to har taraf khaliqe kainaat ki ata karda 
ne’matain nazar ati hain jo hamain ghaur-o-fikr ki da’wat deti hain. 


Hare bhare shaadab darakht hamare mahol ko khushnuma banate hain, 
hamain tarah tarah ke phal-o-phul faraham karte hain, unki lakri jalane aur 
mukhtalif cheezain banane ke kaam ati hai, ye thake huwe musafiron ko 
dhoop main saya farahm karte hain. Aaj ki dunya ka aik bohot sangeen 
masala mahol ki aaludgi hai, darakht is aaludgi ko kam karne main bhi madad 
karte hain. 


Aasman par chamakta huwa sooraj hamari dunya ko roshan karta hai aur use 
hararat faraham karta hai. Hamari ghizayi zarooraton ko poora karne main 
sooraj ka bara hissa hai, us ki shua’ain darakhton aur faslon ki nasho-numa 
ke liye intihayi zaroori hain, doosri janib un ki tapish ki wajah se samandar ka 
pani bhap ban kar badalon ki shakal ikhtiyaar karta hai. Ye badal barish ki 
soorat main darakhton aur faslon ko zaroori pani faraham karte hain. Insaan 
ki haddiyon ki mazbooti ke liye vitamin-D zaroori hai, hamari jild par parne 
wali sooraj ki shua’aon se hamare jism main ye vitamin tayyar hota hai. 
Jadeed sciensy taraqqi ne ye baat sabit ki hai ke sooraj ki shua’on main aik 
taqat poshida hai jo bijli aur deegar qism ki eendhan ki taqat ka mutabadil 
bansakti hai. Is ke ilawa insaan apne jism par ghaur kare to is nateeja par 
pohochta hai ke koyi bhi az’w bekaar nahi paida kiya gaya aur har az’w apne 
maqsad e takhleeq ko ehsan tareeqe se poora karraha hai. Hamare chehre 
par maujood naak hamain hairan kardene ke liye kaafi hai. Ye naak bazahir 

sirf soonghne ka kam deti hai lekin dar-asal ye saans ke zariye phephron 
main jane wali hawa ko saaf bhi karti hai, aur use garam aur martoob bhi karti 
hai. Aisa na ho to hamare liye saans lena mushkil hojaye. Yahi nak sahi awaz 
ke paida karne main madadgar hai aur chehre ko khush numa banane main 
bhi is ka hisa hai. 

Dahan-e-insaani main banne wala thook bazahir be maqsad nazar ata hai 
lekin kabhi ye munh main na bane to hamare liye zindagi dushwar ho jaye. 
Thook hamare halaq, talu aur zuban ko tar rakhta hai, agar ye khushk ho jaye 
to ghiza hamare halaq se niche na utre. 

Pyare bachho! 

Ham ne dekha ke khuda ne adna se adna cheez bhi baghair maqsad ke 
nahin paida ki, to ye kaise ho sakta hai ke khuda ne insaan ko, jo ashraful 
makhlooqat hai, baghair maqsad ke paida kiya ho? Khaliq e kayinaat ne is 
baat ko Quran main yun bayan kiya hai: 

“Afahasibtum annama khalaqnaakum ‘abasan-wa annakum ilaina la 
turjaoon” 

(“Kya turn ye khayal karte ho ke hum ne turn ko bekar paida kiya hai aur 
hamari taraf palta kar nahi laye jao ge”) 

.Surae Mominoon Ayat 115 

Khuda-e-meherban ne takhleeq-e-insaan ke maqsad ki Quran-e-Majeed main 
is tarah wazahat farmayi hai: 

“Wama khalqtal jinna wal insa ilia liya’ budoon” 

(“aur main ne jinnat aur insan ko isliye paida kiya hai ke meri ibadat 
karain”) Surae Az Zariyaat Ayat 65 

Azeez Talib ilmo! 

Jab ye baat sabit hai ke kaainaat ki har choti bari shay apni takhleeq ka 
maqsad poora karne main masroof hai to ashraful makhlooqaat hone ke nate’ 
ham par ziyada zimmedari aa’id hoti hai ke hum bhi apni takhleeq ka maqsad 
poora karein. Aayein, ehed karain ke kabhi khuda ki nafarmani nahin karenge 
aur apni zindagi ko allah ke bataye huwe ehkamaat ke mutabiq basar 
karenge. 


“Insanon main sab se afzal woh hai jise khuda ki ibadat se ishq hai” 

Rasool-eAkram (SAW) 

SAWALAT 

1. Cheen ke bashindon ne chirhyon ko kyun mara aur us ka nateeja kya 
nikla? 

2. Khuda-e-meherban ne sooraj main hamare liye kya fawaid rakhe hain? 

3. Dunya ki bazahir be-maqsad nazar ane wali cheezain bhi insaan ke 
liye mufeed hain - misaal se wazih keejiye. 

4. Khuda ne insan ko kis maqsad se khalq kiya?lnsaan ko is maqsad ko 
poora karne ke liye kya karna chahiye? 

Aqaid Chapter 16 

Quran Majeed 


Garmi ki shiddat se log be-chain hain, sooraj sawa naize par utar aya hai. 
Zameen itni tap rahi hai ke paoon nahi rakhe jate, fiza aag ki maanind garam 
hai, saans lena bhi dushwar hai, har shakhs saye ki talash main idhar udhar 
daur raha hai. Maidan-e-qiyaamat ke aisi haulnak mahaul main kuch afraad 
aise bhi hain jo itmenaan se saye main hain..,na dhoop in ke liye masala hai 
na garmi. 

Azeez talib ilmo! 

Bandgan e khuda ka ye giroh qayamat ke din ki sakhtiyon se kyun mehfooz 
raha? Khuda ne unhain saye ki ne’mat se kyun nawaza? Is ka jawab hamein 
rasool e akram ki hadeeth main milta hai. Aap ne farmaya: 

“Agar naikiyon ki zindagi aur shahidon ki maut aur hasrat (qayamat) ke 
din najaat aur hararat (qayamat) ke din saya aur gumrahi ke roz raah 
yabi chahte ho to Quran parho kyunke wo khuda ka kalam hai aur 
shaitani waswason se hifazat karne wala aur meezaane a’maal main 
naik amal ki zyadti ka ba’as hai” 

Rasool e Khuda ki ye hadeeth Quran majeed ki azmat ko wazih karti hai. 
Quran itni ba-fazeelat kitab hai ke uska parhna, sunna hatta ke dekhna bhi 
ibadat hai.Is ki taleemaat par amal karne main dunya o akhirat ki kamiyabi 
hai. Is ke bar-aks Quran se ghaflat khudawande ta’ala ki ne’maton se door 
kardeti hai. Ahadeeth e ma’soomeen main is ki mazammat warid huwi hai. 
Imam Ja’far as Sadiq ne farmaya: 

“Roz-e-qayamat teen cheezain bargahe ilahi main shikayat kareingi: 

1. Wo weeraan masjid jis mein loag namaz na parhte hon. 

2. Wo aalim jo jahilon ke darmiyan ho (Yani loag us ke ilm se 
istifada na karein) 

3. Wo quran majeed jo ghar main gard-o-ghubar main ata para ho 
aur us ki tilawat na ki jati ho. 

Pyare bacho! Allah, Rasool aur aimma un loagon se khush hote hain jo 
Quran Majeed seekhein, uski tilawat karein aur us ke ehkamaat par amal 
karein. Hamare pehle Imam Hazrat AN (AS) ne farmaya: 

“Jab loag gunahon ka irtekaab karte hain, to khuda tamam ehle-zameen 
par azaab nazil karne ka irada karleta hai, magar jab jawanon ko namaz 
(masjid) ki taraf jate aur bachhon ko Quran seekhte huwe dekhta hai, to 
sab par rehm famata hai aur azaab mein ta’kheer fermata hai”. 


QURAN MAJEED KE BARE MEIN EHM MA’LOO MAT: 

o Quran Majeed mein 114 soortain hain. 
o Quran majeed mein 30 pare hain. 
o Quran majeed 33 saal mein nazil huwa. 

o Nuzool ke aitabaar se Quran ki sab se pehli ayat ye hai: 

“IQRA BI’ISME RABBIKAL LAZI KHALAQ 
(Us khuda ka nam lekar parho jisne paida kiya hai) 

Ye ayat surae alaq main hai jo ghaare hira main nazil huwi. 

o Nuzool ke aitabaar se Quran majeed ki aakhri ayat ye hai: 

“Alyauma akmalto lakum deenakum wa atmamtu alaikum ne’mati 
wa razeetu lakumul islama deena” 

(Aaj maine tumhare liye deen ko kamil kardiya hai aur apni 
ne’maton ko tamam kardiya hai aur tumhare liye deene islam ko 
pasand kiya hai) 

Ye ayat surae Maida main hai jo maidan-e-ghadeer main us waqt nazil huwi 
thi jab Rasool-e-Akram (SAW) ne hazrat AN (AS) ki wilayat ka ailaan kiya tha. 

o Quran majeed ki sab se choti soorat “Al Kawthar” hai 

o Quran ki sab se bari soorat “Al Baqara” hai. 

o Tarteeb ke lohaz se sab se pehli soorat “Al hamd” hai aur sab se choti 
soorat “Al Kauthar” hai. 

o 76 soortain Makka mein nazil huwein aur 28 soortain madina mein. 

o Sura e tawba Quran ki woh wahid soorat hai jis mein “Bismillah hir 
rahmanir Rahim” nahi hai. 

o Soora e Naml mein do martaba “Bismillah hir rahmanir Rahim” hai. 

o Quran Majeed mein sirf aik khatoon - hazrat Isa ki walida janab 
Maryam ka naam aya hai. 

o Quran majeed mein Rasool e Akram ka ism e girami “Muhammad" 
char martaba aaya hai aur “ahmad“ aik martaba aya hai. 

o Quran ki chaar ayatein aisi hain jinko parhne se sajda wajib hojata hai. 
Ye ayatein sura e Alif LaamMeem Sajda (sura no. 32), sure Haameem 
sajda (sura no. 41), sura e najm (sura no. 53) aur sura ‘Alaq (sura no. 
96) main hain. 

o Sura ad Dahr Quran majeed ki wo soorat hai jo shuroo’ se aakhir tak 
ahle bayt ki shaan main nazil huwi. 

o Ahle bayt ki taharat ka zikr suratul ahzab ki ayat no. 33 main hai. Is 
ayat ko aya-e-tatheer kehte hain: 

“Innama yureedullahu liyuzhiba ankumur rijsa ahlal bayte wa 
yutahhirakum tatheera”. 

(Bas Allah ka irada ye hai ay ahlul bayt ke turn se har burayi ko dur 
rakhe aur is tarah paak o pakeeza rakhe jaise paak o pakeeza rakhne 
ka haq hai.) 

o Ahle bayt ki mawaddat ka zikr sura e Shura ki ayat no. 23 main huwa 
hai. Ise aya e Muwaddat kehte hain: 

“Qul laa as’alukum alaihi ajran illal mawaddata fil qurba” 

(Aap keh deejye ke main turn se is tableeghe risalat ka koyi ajr nahin 
chahta alawa is ke keh maire aqraba se muhabbat karo) 

o Aya e Durood Sura e Ahzab ki ayat no. 56 ko kehte hain: 

“Innallaha wa malaikatahu yusalluna alan nabi. Ya ayyahullazeena 
amanu sallu alyhe wasallimu tasleema” 

(Be shak Allah aur us ke malaika Rasool par salawat bhejte hain. To 
ay sahibaan e eeman! Turn bhi in par salawat bhejte raho aur 
barabar salam karte raho) 

o Ahle bayt ki wilayat ka zikr sura e Maida ki ayat no. 55 main huwa hai. 
Ise aya e Wilayat kehte hain: 

“Innama waliyyukum ullahu wa rasooluh wallazeena aamanul 
lazeena yuqeemoonas salaata wa yu’toonaz zakaata wahum 
raaki’oon” 

(Ay eeman walon! Bas tumhara wali Allah hai aur us ka rasool hai 
aur woh sahibaan e eiman jo namaaz qaim karte hain aur halate 
ruku’ main zakat dete hain) 

o Imam e Zamana ki hukumat ka tazkira sura e Qasas ki ayat 5 main 
hai: 

“Wa nureedu anna munna ‘alal lazeenas tuz’ifu fil arzi wa naj’alahum 
aimmatan wa naj’alahumul waaritheen” 

(Aur ham ye chahte hain ke jin logon ko zameen main kamzor 
banadiya gaya hai, un par ehsan karain aur unhain logon ka 
peshwah banadain aur zameen ka warith qarar dain.) 

o Sura e Ikhlaas main khuda ki tawheed ka zikr hai. Is liye ise Suare 
Tawheed bhi kehte hain: 

o Sura al Hamd Quran Majeed ki wo soorat hai jo bande ki zuban main 
nazil huwi yani is soore main banda allah se mukhatib hai. 

o Quran Majeed ne tamam logon ko apni misl ya aik sure ki misl lane ka 
challenge kiya hai. Ye challenge surae Yunus ki ayat no. 38 main hai: 

o “Am yaqoolun aftarah. Qul fa’tu bi suuratim mislihi wad’u manis 
tata’tum min doonillahi inna kuntum sadiqeen. 

(Kya ye loag kehte hain ke ise paighmbar ne gharh liya hai? To keh 
deejye ke turn iski jaisi aik hi soorat le aao aur khuda ke alawa jise 
chaho apni madad ke liye bulalo, agar turn ilzam main sachche ho.) 

is ke ilawa ye challenge Suar e Baqaraa aur sura e Hud main bhi kiya 
gaya hai. 

“Turn main se behtareen shakhs wo hai jo quran seekhe aur doosron 
ko sikhaye” 

Rasool e Akram (SAW) 




SAWALAT 


1. Rasool e akram ki hadeeth ki roshni main bataiye ke Quran Majeed 
ki tilawat se dunya aur akhirat main kya fawaid hasil honge? 

2. Khudawande alam gunahgaron par azab nazil karne main ta’kheer 
kab farmata hai? 

3. Nuzool ke aitabar se Quran e Majeed ki aakhri ayat konsi hai aur 
kis mauqe’ par nazil huwi ? 

4 . Aya e durood aur us ka tarjuma likhain. 

Aqaid Chapter 17 

Taqleed 

Khudawande aadil ne hamari rehnumayi ke liye ambiya (AS) bhejayjinhon ne 
hamain marzi e khuda se agah kia. 

Quran Majeed main irshad huwa: 

“Inna hadainahus sabeela imma shakiran wa imma kafoora” 

(Yaqeenan hum ne use raaste ki hidayat de di hai chahe wo shukar 
guzar hojaye ya kufran e ne’mat karne wala hojaye)Sura ad Dahr, Ayat 3 

Ab ye insaan par munhasir hai ke khuda ke bataye huwe raaste ko muntakhib 
kare ya uski nafarmani kare. Laikin aql e insaani is baat ko tasleem karti hai 
ke kaamyab zindagi wahi hai jo khaliq ki marzi ke mutabiq guzari jaye. Khuda 
wande alam ne ambiya ka silsila hazrat Muhammad par khatam kardiya. Is ke 
baad deen ki hifazat aur hamari hidayat ke liye aimma alaihimus salam ka 
silsila jari kya. Maujooda zamane main hamare hadi o rehbar rasool e khuda 
(SAW) ke barhwain janasheen Hazrat Imam Mehdi (AS) hain jo hukm e 
khuda se pardae ghaib main tashreef le gaye to Aap ne barahe rast rabte ki 
jaga apne na’ibeen ke zariye logon ki hidayat ka zariya jaree farmaya. 
Ghaibat e sughra main aap ne yeki baad deegre chaar na’ib, hazrat Usman 
Bin Said, in ke bete Hazrat Muhammad bin Usman, Hazrat Hussain bin Rauh 
aur Hazrat AN bin Mohammad muqarrar farmaye. Aakhiri na’ibe khaas hazrat 
AN bin Mohd ke 329 AH main intiqal ke baad ghaibat e kubra ka daur shuroo’ 
huwa jis main aap ne khud kisi shakhs ko apna na’ib muqarrar nahin kiya. Is 
ki jaga hamari hidayat ke liye irshad farmaya: 

“Zamana e Ghaibat e Kubra main paish ane wale halaat ke silsile main 
hamari hadeethon ko bayan karne wale ulama ki taraf rujoo’ karo kyunke 
woh mairi taraf se turn par hujjat hain aur main Allah ki janib se hujat 
hoon” 

Is silsile main hamare giyarhwain imam ka irshad hai: 

“Logon ke liye zaroori hai ke fuqahaa (yani ehkam e shariat ko tafseel o 
tehqeeq ke sath janne walon) main se jo shakhs apne deen ki hifazat 
karne wala ho, apni nafsani khwahishaat ka tabi’ na ho aur apne khuda 
aur rasool ka farmanbardar ho, us ki taqleed karain” 

Is tarah hukm e imam se ghaibat e kubra main taqleed ka silsila shuroo’ 
huwa. 

Aqle insani is baat ki ta’eed karti hai ke na janne wala janne wale ki taraf 
rujoo’ kare. Jab ham beemar hote hain to ilaj ke liye tabeeb ki hidayat par 
amal karte hain. Isi tarah imarat ta’meer karni ho to me’mar se rujoo’ karte 
hain. Ma’loom huwa ke har masale main maahireene fan ki janib rujoo’ karna 
aql ke ain e mutabiq hai. Bas isi tarah ehkam e khudawandi ma’loom karne 
ke liye aise ulama ki taraf rujoo’ karna jo Quran, Hadeeth aur seerat e 
ma’soomeen se istinbaat kar sakte hon (jinhain mujthaid kaha jata hai) aql ke 
mutabiq hai aur isi ko taqleed kehte hain. 

“Halal aur haram ko samjho warna turn ghair e muhazzib ho” 

Imam Mohd Baqir (AS) 

Aqaid Chapter 18 

Tawheed 


Aqeda e Tawheed: 

Khaliq e Kaainaat ke wujood par aitiqaad , use wahid aur la shareek manna 
aur us ki sifaat ko taslem karna tawheed ke aqeede main dakhil hai. 


Khuda ka wujood - Daleel e Tasalsul: 

Kainaat ki koyi bhi cheez apne aap ko paida nahin karsakti. Jis cheez ka 
wujod hi na ho is ke liye tasawwaur karna ke harkat main aajaye aur apne 
aap ko paida karle na mumkin hai. Isliye manna parta hai ke har cheez apne 
wujood main kisi doosri cheez ki muhtaj hai. 

Ab aya khilqat ka koyi nuqta e aaghaz bhi hai ya har cheez ka khaliq kisi 
pichli cheez ko maanne ke sath ye silsila piiche hi jata rahe ga? Insaani aql 
aakhir kar ye maanne par majboor hojati hai ke khilqat ka aaghaz aisi zat se 
hai jo khud kisi cheez se nahin bani aur jo qadem hai yani is ka wujood 
hamesha se hai. 

Agar ye zaat kisi cheez se bani ho to dobara sawal paida hota hai ke is cheez 
ka aur aisi cheez se bane huwe khuda ka khaliq kaun hai? Aur agar ham is 
zaat ke wujood main aajane ka koyi zamana mu’ayyan karte hain to yahi 
sawal paida hota hai ke jab wo zaat us zamane se pehle na thi to kis ne use 
wujood bakhsha? Is tarah ham thak haar kar aisi hasti ke qaail hojate hain jo 
kainaat ka nuqta e aghaz yani wajibul wujood hai. 


Maadda qadeem nahi hosakta: 

Agar koyi shakhs bataure daleel dawa kare ke maadde ka wujood hamesha 
se tha jis se saari kainat bani aur aik ke baad aik hadithon ke sabab jaandar 
makhlooq yahan tak ke insaan tak ban gaye to aj ke sciency irtiqaa’ ke 
zamane main aisa dawa aasani se batil sabit kiya jasakta hai. 

Beesween sadi eeswi main science ke har sho’be main numayan taraqqiyan 
huwi hain jis se kainaat ki tamam cheezon main aur khud insani jism main 
hairat angez nizamon ke kaarfarma hone ka inkishaaf huwa hai jo kisi bhi 
tarah hadithe ki paidawaar qarar nahin diye jasakte. 

Sare ulama aur hukama’ tasleem karte hain ke in nizamon ki takhleeq kisi 
hakeem aur dana hasti ka kaam hai. Is cheez ko Quran main kaha gaya hai 
ke: 

“ham anqareeb hi apni qudrat ki nishaniyan atraaf e aalam main aur 
khud inki nafson main bhi dekha denge yahan tak ke unpar wazih hojaye 
ga ke khuda ki zaat haq hai” 

(Surae hameem sajda) 




Quran aur Tawheed: 


Quran majeed ki bohot si ayatain jin main insan ko aasman, sooraj, chand, 
sitaron, zameen, darakht, paharh, samandar, haiwan aur insaan ki paidaish 
par ghaur karne ki dawat di gayi hai take wo Tawheed ko samjhain aur eiman 
layain chunache sura e Haamim Sajda ki mandarja bala ayat aapne mulahiza 
ki. Sura e Ambiya main irshad huwa: 

“Agar khuda e wahid ke alawa aasman aur zameen main aur khuda hote 
to dunya tabah o barbad hojati” 

Sura e baqara main Sawal kiya gaya ke “Turn kyunkar khuda ka inkar 
krsakte ho halanke turn maon ke batan main be-jaan the to usi ne 
tumhain zinda kiya, phir wahi turn ko maut dega phir wahi turn ko 
dobara qayamat main zinda karega aur phir usi ki taraf lautaye jaoge.” 
Tauheed ka mukhtasar magar magar intihayi khubsurat aur jame’ 
tasawwur sura e Ikhlas mein paish huwa 

Aqaid Chapter 19 

Quran Mo’jiza Hai 


Har nabi ne apni nabuwwat ke sabut main maujize paish kiye jo in ke mahol 
se munasibat rakhte the. Chunanche mashhoor waqe’a hai ke fir’aun ke 
zamane main jadoo urooj par tha to Paighambar Moosa (AS) ne ‘asa ka 
maujiza dikha kar fir’aun ki qaum par hujjat tamam ki. Isi tarah jab nabi 
aakhiruz zaman mab’oos huwe us zamane main arab qudarate bayan aur 
fasahat o balaghat main aik buland maqaam rakhte the. 

In ke saamne paighmbar ne quran ka maujiza paish kiya jiski zaban ki 
fasahat aur matalib ki balaghat ke saamne arab lajawab reh gaye. Quran ne 
challenge kiya ke agar tumhara da’wa hai ke Muhamad khuda ka nabi nahin, 
ye khuda ka kalam nahin balke ise Muhammad ne apni taraf se garha hai to 
turn bhi is jaisi kitab ya aise das soore ya aisa aik hi soora garh ke dikhao. Is 
ka jawab kisi se na ban para - na us zamane main jab quran nazil horaha tha 
aur na us ke baad aaj tak. Is tarah munkireen e risalat par hujjat tamam huwi. 
Ab kisi ke liye ye kehne ka mauqa’ nahin ke Muhammad ke sachhe nabi hone 
ka pata lagana mumkin nahin. 

Deegar ambiya ke maujize unki hayat tak mehdood rahe magar paighambare 
akram ka maujiza quran aaj bhi hamare darmiyan maujood hai jo har haq ki 
talash karne wale ke liye roshni hai. 

Quran mukammal hai 

Mazhab e Ja’feri ka aqeeda hai ke quran is waqt jis soorat main maujood hai 
wahi asal aur mukammal quran hai. Jo koyi ye da’wa kare ke shia maujooda 
quran ko naqis samajhte hain ya in ke nazdeek asal quran chaalees siparon 
ka hai waghaira to ye jhoot aur buhtan hai. 

Quran ke ilawa doosri asmani kitabain taurait, injeel, zuboor, aur kayi saheefe 
nazil huwe magar wo bataur e maujiza nazil nahi kiye gaye aur zamane ke 
sath sath in ke manne walon ne unhain tabdeel kardiya. Quran ke aijaaz hone 
ka aik taqaza ye bhi hai ke is ki ayat na kam ki jasake aur na barhayi jasake. 
Is baat par sab musalman muttafiq hain ke quran ke suron ki tarteeb wo nahin 
jis tarteeb se woh nazil huwe hain. 

Albatta hamara aqeeda hai ke quran ki tarteeb paighambare akram ki hidayat 
ke mutabiq hai lihaza is main kisi qism ke naqs ya afadiyat ki kami ka sawal hi 
paida nahin hota. 

Quran fehmi 

Shaan e Nuzool: 

Quran Paighambar e akram ki te-ees(23) saala da’wat main ba tadreej nazil 
huwa. Bohot si ayaat aur soore is andaz main nazil huwe jo Rasoolallah ki 
zindagi main paish ane wale waqi’aat aur halaat se muta’alliq the. In ayaat 
aur suron kai shan e nuzool yani nazil hone ka sabab wahi waqe’aat aur 
halaat hain. Albatta in ayat aur suron main jo usool bataye gaye aur jo ehkam 
hain wo sab zamanon ke liye hain. 


M06 


Page AQA-31 


v3.00 





Muhkam aur mutashabih: 


Quran khud khabar deta hai ke iski baaz ayaat muhkam yani wazih hain aur 
baaz ayat mutashabih hain yani aam insaan iske matalib samajhne main 
ghalati aur ishtibah karsakta hai. In ayat ke sahi mafhoom aur matlab ko 
khuda janta hai aur wo jante hain jo ilm main raasikh hain yani chauda 
ma’soomeen. Quran ye bhi khabar deta hai ke jin logon ki niyyat aur irade 
bure hain wo mutashabih ayaton ki ghalat tabeer aur mafhoom pesh kar ke 
logon ko gumrah karte hain. 

Tafseer e Quran: 

Ilm e tafseer wo ilm hai jis ke usoolon ke tehet quran ke makhfi matalib se 
parda uthaya jata hai. Hakeem aur Aleem khuda ke kalam ki tashreeh ka har 
Kas o Nakas ko haq nahin pohochta. Quran ki tafseer karne ka haq unhi ko 
hai jo arabi lughat, arbi muhawre aur arabi grammer ke alawa hadeeth, fiqh 
aur seerate chaharda masoomeen (AS) ka gehra ilm rakhte hon. 
Paighambare akram ka irshad hai ke: 

“Jo koyi apni raye se quran ki tafseer kare ga wo jahannam ki aag ka 
sazawar hai”. 

Fazeelato taleem e quran: 

Quran noor hai, quran shafa hai,rehbar hai, rehmat hai, hadi hai. Is main 
ahkam hain, qisse hain, ibrat hain, misalain hain, tasbeeh hai, dua hai. Quran 
wo roshni dene wala rehnuma hai jo fitri aur naik zindagi ki taraf rehnumayi 
karta hai. Is kalam main aisi taazgi hai jo use kabhi kohna nahin hone deti. Jo 
log arabi zuban jante hain aur tafseer o taweel ke qawaaid se waqif hain wo 
quran ke ma’ni o matalib aur rumooz o nukaat se faida uthate hai. 

Taaleem e quran darasal taleem e islam hai. Janabe rasool e Khuda farmate 
hain: 

“Apne gharon ko tilawat e quran se roshan o munawwar karo” 

Neez farmaya ke: 

“Jis ghar main quran ziyada parha jata hai wahan khair o barkat ziyada 
hoti hai” 

Aik aur maqaam par farmaya: 

“har momin par chahe wo mard ho ya aurat, ghulam ho ya aazad, khuda 
ke wajib huqooq se aik ye amr hai ke wo quran seekhe aur use samjhe.” 

Aqaid Chapter 20 

Fazilat e Ahle Bayt (AS) 

Arbi zuban main “bayt” ghar ko kehte hain aur “ahlebayt” se murad ghar ke 
afraad hain jis may maa baap biwi shawhar bachay hatta ke dusray rishtedar 
bhi shumar ho saktay hain. Albatta quran majeed aur paighambar e akram 
nay ahlebait ke lafz say aik khas gurooh ko muraad liya hai aur wo 
masumeen a.s hain. 

Ye amr musallam hai ke tamaam khilqat may buland tareen martaba 
Paighambare akram Hazrat Mohd s.aw ka hai. Khuda ne sab say pehlay aap 
ka noor khalq farmaya. Paida hotay hi is noor nay mehsoos kia ke wo pehlay 
nahi tha aur ab khalq huwa hai.is ma’rifat ke sath noor e Muhammadi nay 
apnay khaliq ki bargah may sajdah kia . paighambar ke noor say AN, Fatima, 
Hasan, Husain aur degar nau(9) imamoo ka noor khalq huwa hai. Chauda 
Masoomin ki muqaddas zawaat insani paikar may is dunya may bheji gaye 
takay bani nau e insaani ki hidayat aur rehbari karain. 


Aayat e tatheer: 

Ahle bait ke fazail beshumar hain jin ka ja baja quuran e majeed aur hadeeso 
may zikr huwa hai.chunanchay sura e ehzaab may irshad huwa hai: 

“ Beshak khuda nay ehlebait say har qism ki burayi aur aib ko door 
rakha hai aur aisa tahir kia hai jo taharat ka darja e kamaal hai 

Is aayat ko aayat e tatheer kehtay hain.ye us waqt nazil huwi jab paighambar 
e akram nay apnay sath aik chadar ke neechay Ali, Fatima, Hasan aur 
Husain ko jama kar ke in ke liye dua farmayi thi.Ye poora waqiya hadees e 
kisa may bayan kia gaya hai, jisay momineen apni majalis mein nihayat 
aqeedat ke sath dohratay hain. 


Hadees e thaqalain: 

Tamaam islami firqon nay apni kitaboon mein likha hai ke Paighambar e 
Akram nay apni zindagi ke aakhari daur may baar-ha waseat farmayi ke : 

‘Mein turn may do(2) giran qadr cheezain chorta hun. Aik Allah ki kitab 
quran aur dusray mairi itrat mairay ehlebait.Agar turn ne in dono ki 
pairawi ki to hargiz mairay baad gumrah na hongay.Aur jan lo ke quran 
aur ehlebait aik dusray say kabhi juda nahi ho saktay, yahan tak ke 
qayamat ke roz mairay paas hauzay kausar par pohonch jayain”. 

Aqaid Chapter 20 

Mazhab e Ahle Bayt (AS) 

Khuda ne bandon ke liye zindagi basar karne ka aik jame’ qanoon banaya hai 
jiska naam deen e islam hai. Paighambar e akram ne yeh deen ham tak 
pohchaya aur use amali taur par nafiz karke bhi dikhaya. Hamaara aqeeda 
hai ke paighambar ne apni wafaat se pehle khuda ke hukum se Hazrat AN ko 
apna jaanasheen muqarrar farmaya tha. Chunache hujjat ul wida se wapis 
hote huwe ghadeer e khum ke muqaam par aapne tamam hajion ko thehra 
kar khitab farmaya aur ailaan kiya ke: 


“Main jis ka maula hon, us ka yeh ali maula hai” 


Khutbe ke baad maidan e ghadeer main maujood aik lakh se zyada hajion ne 
teen din lagataar hazrat Ali ke hath par bayat ki aur aap ko apna hakim 
tasleem karliya. 

Rasool allah ki wafat ke baad musalmanon ki aik jam’at ne Imam Ali ki 
khilafat se inkaar kiya jiska nateeja ye huwa ke pachees saal ke arse main wo 
ma’ashra jis ki bunyad rasool allah ne rakhi thi baqi na reh saka. 

Akhir kaar khalifa Hazrat Usman shehre madina main qatl kardiye gaye aur 
aam musalmanon ne intihai hairani o paraishani ke aalam main Imam Ali ki 
taraf rujoo; kiya. Imaam Ali ne apni sarhe chaar sala zahiri khilafat main islami 
masawaat ko sakhti se nafiz kiya jise wo log bardasht na karsake jinhon ne 
islam main bhi apne liye naarawa ri’ayatain hasil karleen theen aur unhon ne 
saazishain karke aap ko shaheed kardiya. 

Shahadat e Ameerul momineen ke bad Imam Hasan ne Kufa main hukumat 
e islami ki sarbarahi ki laikin halat ne aisa rukh ikhtiyaar kiya ke che mah main 
hi muslim ma’ashre ki hifzo amaan ki khatir aap khilafat e zahirii se 
dastbardar hogaye. Is ke baad zamane ne daikh liya ke rasool e islam ke 
khalifa aurjanasheen wo badshah kehlane lage jo mehlon main rehte, sharab 
peete aur musalmanon ke jaano maal se khelte the. 

Inhi hakimon ne nadan awam par hukumat karne ke liye den e muqaddas ki 
taleemaat ko maskh kiya, quran e majeed ki ayaat ke ghalat mafhoom paida 
kie aur haq paraston par zulm o sitam ki barish ki. Yahin se musalmanon 
main girohbandian huwin aur har giroh ne ahlebayt ki rehbari ko chod kar 
apne tareeqe se deene islam ko samajhne ki koshish ki. Ye tareeqe “firqa” 
aur ’’mazhab” kehlaye. 

Mazhab e ahlebyt, mazhabe shiya ya mazhabe imamia deene islam ki woh 
tauzeeh aur taleem hai jo paighambare akram aur in ki muqaddas aal ne 
hamain barahe raast ata farmayi hai. Mazhabe Ahlebayt ko mazhabe ja’feri 
ke naam se bhi mausoom kiya jata hai. Is ki wajah ye hai ke aimma e 
masoomeen ne hamare chatte Imam Hazrat Ja’fer e Sadiq (AS) ko dene 
islam ke ahkam phelane aur halal o haram bayan karne ka mauqa doosre 
imamaon ki nisbat zyada milgaya. 

Aik taraf hukumate banu umayya ka khatma ho raha tha aur doosri taraf 

hukumate bani abbas qayam ho rahi thi. In donon ki larai ke zamane main 
khandane risalat hukumat ki taraf se sataye jane se qadre mehfuz rahe. Is 
zamane main Imam Ja’fer e Sadiq ki khidmat main door door se ulama, 
fuqaha, aur muhaddiseen ilm o hadeeth hasil karne ke liye hazir hote the, 
Hazrat ke shagirdon ki ta’dad aik waqt main 4000 tak bayan ki jati hai. 
Choonke aap azadi se irshad o hidayat anjam dete rahe isliye mazhab e 
imamiya aap ki taraf mansoob ho kar mazhab e ja’fari ke naam se mashhoor 
ho gaya. 

